# Evakuering/afklaring af brandsikkerhed i forhold til Matematiks lejlighederne

Som opfølgning på vores møde i sidste uge er her nogle bemærkninger vedrørende sikkerhed og beredskab for gæstelejlighederne i de øverste etager ved bygning 1530,1535 og 1540.

I forbindelse med fysisk gennemgang af bygningerne 1530-1540 blev følgende konstateret og aftalt. Evakueringskonceptet, er som det skal være på institutarealerne under gæstelejlighederne. Det blev i den forbindelse aftalt med Anders Kragh Moestrup, at alle instrukser og tegninger vil blive opdateret i løbet af foråret 2023. I forhold til gæstelejlighederne på 4. sal kunne det konstateres, at disse lejligheder er placeret i en selvstændig brandsektion. Det vil sige at lejlighederne og det tilknyttede gangareal på 4. etage er sikret mod at en brand, der er opstået et andet sted i bygningen vil kunne sprede sig til denne etage og lejlighederne. Etagen er sikret, så der vil gå minimum 30 minutter før en evt. brand, andet steds i bygningen vil sprede sig til lejlighederne. Brandvæsnets responstid før de er fremme vil være maks. 5 minutter, hvorfor de uden problemer vil kunne redde folk ud.

Det skal i den forbindelse også nævnes at 4. etage er gennemgået med beredskabet i relation til evakuering og personredning.

Det blev på baggrund af ovennævnte aftalt, at gæstelejlighederne fremover ikke skal indgå i institutternes set up for evakuering.

Skulle ovennævnte give anledning til spørgsmål, er alle altid velkommen til at rette henvendelse til beredskabskoordinator Anders Kragh Moestrup på akm@au.dk